open-index/open-wikipedia-markdown huggingface dataset:
สนธิสัญญากรุงเฮก

__NOTOC__
**สนธิสัญญากรุงเฮก** () อาจจะหมายถึง

* สนธิสัญญากรุงเฮก (ค.ศ. 1428) —  หรือที่รู้จักกันว่า "สนธิสัญญาเดลฟท์" 
* สนธิสัญญากรุงเฮก (ค.ศ. 1433) 
* สนธิสัญญากรุงเฮก (ค.ศ. 1603)
* สนธิสัญญากรุงเฮก (ค.ศ. 1625) — อังกฤษและเนเธอร์แลนด์ตกลงสนับสนุนพระเจ้าคริสเตียนที่ 4 แห่งเดนมาร์กทางเศรษฐกิจ
* สนธิสัญญากรุงเฮก (ค.ศ. 1641) — สาธารณรัฐดัตช์ และ ราชอาณาจักรโปรตุเกส ตกลงสงบศึกและลงนามในสัญญาพันธมิตรว่าด้วยการโจมตีและการป้องกัน
* สนธิสัญญากรุงเฮก (ค.ศ. 1661) — จักรวรรดิดัตช์ รับรองอธิปไตยของโปรตุเกสต่อ Recife ในบราซิล
* สนธิสัญญากรุงเฮก (ค.ศ. 1697) — หรือที่รู้จักกันว่า "สนธิสัญญาริจสวิค"  
* สนธิสัญญากรุงเฮก (ค.ศ. 1698) — พยายามแก้ข้อพิพาทเรื่องผู้มีสิทธิในราชบัลลังก์สเปน หรือที่รู้จักกันว่า "สนธิสัญญาแบ่งแยกครั้งที่หนึ่ง" 
* สนธิสัญญากรุงเฮก (ค.ศ. 1701) — อังกฤษ, ออสเตรีย, สหจังหวัด และจักรวรรดิโรมันอันศักดิ์สิทธิ์ ตกลงเป็นพันธมิตรในการพยายามยุติการขยายอำนาจของฝรั่งเศส
* สนธิสัญญากรุงเฮก (ค.ศ. 1709) — หรือที่รู้จักกันว่า "First Barrier Treaty"
* สนธิสัญญากรุงเฮก (ค.ศ. 1720) — สเปนเสียดินแดนแก่อิตาลีหลังสงครามสี่พันธมิตร 
* สนธิสัญญากรุงเฮก (ค.ศ. 1795) — สาธารณรัฐบัตตาเวียเสียดินแดนแก่ฝรั่งเศส
* สนธิสัญญากรุงเฮก (ค.ศ. 1895) — กำหนดเขตแดนของนิกินีของบริติช
* สนธิสัญญากรุงเฮก (ค.ศ. 1949) — มอบอิสรภาพแก่อินโดนีเซีย

กรุงเฮก
ภาษาเท

**ภาษาเท** (The) หรือ**ภาษาแท** มีผู้พูดทั้งหมด 2,920 คน (พ.ศ. 2543) ในแขวงอัตตะปือ ประเทศลาว จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ทเ
ภาษาฮุง

**ภาษาฮุง** (Hung) มีผู้พูดประมาณ 2,700-3,700 คน โดยแบ่งเป็นแขวงคำม่วนและแขวงบอลิคำไซ ประเทศลาว 2,000 คน (พ.ศ. 2539) ประเทศเวียดนาม 700 คน (พ.ศ. 2539) จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขาเวียด-เหมื่อง 

## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

ฮุง
ฮุง
ศูนย์การศึกษามหาวิทยาลัยเชียงใหม่ หริภุญไชย

thumb|ศูนย์การศึกษามหาวิทยาลัยเชียงใหม่ หริภุญไชย
**ศูนย์การศึกษามหาวิทยาลัยเชียงใหม่ "หริภุญไชย"** จังหวัดลำพูน ตั้งอยู่เลขที่ 205 หมู่ 2 ตำบลศรีบัวบาน อำเภอเมืองลำพูน จังหวัดลำพูน บริเวณพื้นที่ป่าสงวนแห่งชาติแม่ธิ-แม่ตีบ-แม่สาร

## ประวัติ
จากการที่มหาวิทยาลัยเชียงใหม่ มีข้อจำกัดทางด้านศักยภาพของพื้นที่ที่มีการใช้ที่ดินอย่างหนาแน่นและไม่สามารถรองรับการขยายตัวของมหาวิทยาลัยได้ มหาวิทยาลัยเชีงใหม่ได้แต่งตั้งคณะทำงานเพื่อเลือกหาพื้นที่ และได้ประสานงานกับสำนักงานป่าไม้จังหวัดลำพูน เพื่อขอใช้พื้นที่บริเวณป่าสงวนแห่งชาติป่าแม่ธิ-แม่ตีบ-แม่สาร ตำบลศรีบัวบาน อำเภอเมืองลำพูน จังหวัดลำพูน ในการจัดตั้งวิทยาเขต โดยทำเรื่องขอพื้นที่จากกรมป่าไม้ตามขั้นตอน ตั้งแต่ปี พ.ศ. 2534 และได้รับอนุมัติให้ใช้ประโยชน์ในพื้นที่ป่าสงวนแห่งชาติ ตามหนังสือที่ 207/2535 ลงวันที่ 17 กรกฎาคม พ.ศ. 2535 เป็นพื้นที่ 4,726 ไร่ 2 งาน 95 ตารางวา ตั้งแต่วันที่ 17 กรกฎาคม พ.ศ. 2535 ถึงวันที่ 16 กรกฎาคม พ.ศ. 2565 รวมเวลา 30 ปี

ในปีจาก พ.ศ. 2535 มหาวิทยาลัยเชียงใหม่ได้มีการสร้างอาคารสำนักงานและบริการ 1 หลัง และโรงทดลองสัตว์ 4 หลังของคณะสัตวแพทยศาสตร์ ในด้านใต้ติดกับทางหลวงหมายเลข 11

## การจัดการศึกษา
*หลักสูตรศิลปศาสตรบัณฑิต สาขาวิชาการจัดการสมัยใหม่และเทคโนโลยีสารสนเทศ 
*ฟาร์มคณะสัตวแพทยศาสตร์

## อ้างอิง

หมวดหมู่:หน่วยงานในมหาวิทยาลัยเชียงใหม่
ชียงใหม่
หมวดหมู่:วิทยาเขตสังกัดมหาวิทยาลัยเชียงใหม่
หมวดหมู่:สถานศึกษาในอำเภอเมืองลำพูน
อามาร์ โชนาร์ บังกลา

**อามาร์ โชนาร์ บังกลา** () หรือ "เบงกอลแดนทองของข้า" เป็นบทเพลงภาษาเบงกอลซึ่งรพินทรนาถ ฐากุร กวีรางวัลโนเบลชาวเบงกอล ได้ประพันธ์ขึ้นเมื่อ พ.ศ. 2449 เนื้อร้องในสิบบทแรกของเพลงนี้ได้มีการนำมาใช้เป็นเพลงชาติของประเทศบังกลาเทศเมื่อปี พ.ศ. 2515 หลังจากประเทศบังกลาเทศได้รับเอกราชจากประเทศปากีสถานอย่างเป็นทางการในปี พ.ศ. 2514 (เดิมบังกลาเทศเป็นส่วนหนึ่งของปากีสถานที่เรียกว่า "ปากีสถานตะวันออก" หลังจากแยกตัวจากอินเดียในปี พ.ศ. 2490) คำแปลของเพลงในที่นี้ได้แปลจากคำแปลภาษาอังกฤษฉบับทางการ ซึ่งแปลโดย ไซเอ็ด อาลี อาห์ซัน (Syed Ali Ahsan)

คำว่า "โชนาร์" () หากแปลตามศัพท์จะแปลว่า "ทำด้วยทอง" แต่ในเพลงนี้ คำว่า "โชนาร์" อาจตีความได้ว่าเป็นการแสดงความรู้สึกต่อความเป็นที่รักของแคว้นเบงกอล หรือหมายถึงสีของรวงข้าวในท้องนาก่อนการเก็บเกี่ยว บทเพลงนี้ได้เขียนขึ้นในปี พ.ศ. 2449 ระหว่างยุคที่มีการแบ่งแยกแคว้นเบงกอลออกเป็นสองส่วนตามจำนวนประชากรที่นับถือศาสนาต่างกันโดยรัฐบาลอังกฤษ (เหตุการณ์ดังกล่าวเกิดขึ้นในปี พ.ศ. 2448) โดยผู้แต่งได้เขียนเพลงนี้ขึ้นเพื่อปลุกเร้าจิตวิญญาณความเป็นเบงกอลให้แก่ชาวเบงกอลขึ้นใหม่

## ภูมิหลัง

## เนื้อร้อง
[200px|thumb| [รพินทรนาถ ฐากุร ผู้ประพันธ์เพลง "อามาร์ โชนาร์ บังกลา"]]
ตารางต่อไปนี้ แสดงบทร้องเพลงชาติบังกลาเทศ "อามาร์ โชนาร์ บังกลา" บทกวีของรพินทรนาถ ฐากุร.
เพลงชาติฉบับราชการ ขับร้องเฉพาะสิบวรรคแรก (**ตัวหนา**) ตามบทบัญญัติในรัฐธรรมนูญแห่งสาธารณรัฐประชาชนบังกลาเทศ.

## อ้างอิง

## แหล่งข้อมูลอื่น

* The National Anthem of Bangladesh 
* Text in Bengali script 

หมวดหมู่:เพลงชาติ
หมวดหมู่:สัญลักษณ์ของประเทศบังกลาเทศ
หมวดหมู่:รพินทรนาถ ฐากุร
พ.ศ. 2603

**พุทธศักราช 2603** ตรงกับปีคริสต์ศักราช 2060 เป็นปีอธิกสุรทินที่วันแรกเป็นวันพฤหัสบดีตามปฏิทินเกรกอเรียน

## เหตุการณ์
* ครบรอบ 100 ปี การบินไทย
* อุณหภูมิจะสูงขึ้น 4 องศาเซลเซียสในปีนี้

* ระดับน้ำทะเลจะสูงขึ้น 9-24 นิ้วในปีนี้ 

* สำนักงานสถิติแห่งชาติคาดไว้ว่า ประชากรของสหราชอาณาจักรจะมีมากถึง 81 ล้านคน

* ประเทศญี่ปุ่นได้มีการคาดไว้ว่าประชากรของประเทศญี่ปุ่นจะมี 40 % ที่เป็นวัยเกษียณ ทำให้ประชากรญี่ปุ่นลดลงไป 30 % จากจำนวนประชากรปัจจุบัน

## วันสำคัญทางศาสนาและพิธีกรรม

## รายการอ้างอิง
เดอะดัตเชส

**เดอะดัตเชส** () เป็นผลงานโซโลอัลบั้มชุดแรกของศิลปินเพลงป็อปชาวอเมริกัน เฟอร์กี้ สมาชิกของวงแบล็กอายด์พีส์ อัลบั้มออกขายในสหรัฐอเมริกาเมื่อวันที่ 19 กันยายน ค.ศ. 2006 และอัลบั้ม *เดอะดัตเชส* มีวางขายทั้งฉบับตัดคำหยาบและยังไม่ได้ตัดคำหยาบออก ในปี 2008 อัลบั้มมียอดขายมากกว่า 6 ล้านชุดทั่วโลก และหลังจากประสบความสำเร็จ ได้ออกขายอีกครั้งโดยเพิ่มเพลงและมีหน้าปกอัลบั้มใหม่ในประเทศญี่ปุ่น ออสเตรเลีย และสหรัฐอเมริกา อัลบั้มมีเพลงติดท้อป 5 ซิงเกิลในสหรัฐอเมริกา 5 ซิงเกิล รวมถึงเพลงอันดับ 1 บนบิลบอร์ดฮอต 100 อย่าง "London Bridge", "Big Girls Don't Cry", และ "Glamorous" เช่นเดียวกับเพลงอันดับ 2 อย่างเพลง "Fergalicious" และเพลงอันดับ 5 อย่าง "Clumsy" ทั้ง 5 ซิงเกิลมียอดขายดิจิทัลมากกว่า 2 ล้านดาวน์โหลด ในสหรัฐอเมริกา และยังสร้างสถิติในยุคดิจิทัล ว่ามีซิงเกิลที่ขายได้มากกว่า 1 แผ่นเสียงทองคำขาวจาก 1 อัลบั้ม

## อ้างอิง

หมวดหมู่:อัลบั้มเพลงของเฟอร์กี้
หมวดหมู่:อัลบั้มเพลงในปี พ.ศ. 2549
จุดใกล้โลกที่สุด

[thumb|256px|จุดใกล้โลกที่สุดแสดงเป็นตำแหน่งจุด 2 ในภาพ โดยจุด 3 คือ[โลก (ดาวเคราะห์)|โลก ส่วนจุด 1 คือจุดไกลโลกที่สุด]]
**จุดใกล้โลกที่สุด** (perigee) เป็นคำศัพท์ทางดาราศาสตร์ ที่ใช้เพื่อหมายถึงระยะทางที่ใกล้ที่วัตถุต่าง ๆ โคจรรอบโลก ซึ่งอาจใช้กับ ดาวเทียม หรือ ดาวบริวารของโลก (ดวงจันทร์) รวมถึงวัตถุอื่น ๆ ที่เข้ามาในวงโคจรของโลก

ตามหลักการทางฟิสิกส์ดาราศาสตร์และคณิตศาสตร์ วงโคจรของดาวเทียมเมื่อโคจรรอบดาวแม่จะเป็นรูปวงรี 

โลกตั้งอยู่ที่จุดโฟกัสหนึ่งในสองจุดของวงรี หากวาดเส้นตรงโดยมีจุดโฟกัสสองจุดของวงรีเป็นแกนนอน จะทำให้เกิดจุดตัดสองจุดกับวงโคจรขงดาวเทียม โดยจุดที่อยู่ใกล้โลกที่สุดนั้นจะเรียกว่า **จุดใกล้โลกที่สุด** ส่วนจุดอยู่ไกลจากโลกที่สุดจะเรียกว่าจุดไกลโลกที่สุด โดยปกติแล้วเมื่ออยู่ที่จุดใกล้โลกที่สุด ความเร็วเชิงมุมของดาวเทียมจะเร็วที่สุด

ชื่อเรียก perigee ที่ใช้ในภาษาอังกฤษนั้นมาจากภาษากรีกโบราณคำว่า περί (perí) แปลว่า "ใกล้" และคำว่า γῆ (gê) ซึ่งหมายถึง "โลก"

## ดูเพิ่ม
* จุดใกล้และไกลที่สุด
* วงโคจรวงรี

## อ้างอิง

หมวดหมู่:วงโคจร
หมวดหมู่:โลก (ดาวเคราะห์)
จุดไกลโลกที่สุด

[thumb|256px|จุดไกลโลกที่สุดแสดงเป็นตำแหน่งจุด 1 ในภาพนี้ ส่วนจุด 3 คือตำแหน่งของ[โลก (ดาวเคราะห์)|โลก และจุด 2 คือจุดใกล้โลกที่สุด]]
**จุดไกลโลกที่สุด** (apogee) เป็นคำศัพท์ทางดาราศาสตร์ ที่ใช้เรียกระยะทางที่ไกลที่สุดจากโลกเมื่อดาวเทียมหรือดาวบริวาร (ดวงจันทร์) โคจรรอบโลก

ดาวเทียมที่ถูกส่งขึ้นไปโคจรรอบโลกนั้นโดยมากจะโคจรรอบโลกเป็นรูปวงรี โดยจะมีโลกอยู่ที่จุดโฟกัสจุดหนึ่งในโฟกัสสองจุดภายในวงรีนั้น ถ้าลากเส้นจากจุดโฟกัสที่โลกอยู่ผ่านจุดโฟกัสอีกจุดหนึ่งไปตัดกับส่วนโค้งของวงรี จุดตัดนั้นก็คือจุดไกลโลกที่สุด

โดยปกติแล้ว ขณะที่อยู่ที่จุดไกลโลกที่สุด ความเร็วเชิงมุม ของดาวเทียมจะช้าที่สุด

ชื่อเรียกว่า apogee ในภาษาอังกฤษนั้นประกอบขึ้นมาจากคำภาษากรีกโบราณ 2 คำ คือ ἀπό (apó) ซึ่งแปลว่า "จาก" และ γῆ (gê) ซึ่งหมายถึง "โลก"

## ดูเพิ่ม
* จุดใกล้และไกลที่สุด
* จุดใกล้โลกที่สุด
* วงโคจรวงรี

## อ้างอิง

หมวดหมู่:โลก (ดาวเคราะห์)
หมวดหมู่:วงโคจร
แอนดรูว์ โกรฟ

thumb|แอนดรูว์ โกรฟ (ซ้าย) ระหว่างการประชุม World Economic Forum ในปี 1997
**แอนดรูว์ สตีเฟน โกรฟ** (; ) หรือ **แอนดี โกรฟ** (เกิดเมื่อวันที่ 2 กันยายน ค.ศ. 1936 - 21 มีนาคม ค.ศ. 2016) เป็นวิศวกรและนักธุรกิจชาวอเมริกันเชื้อสายยิวฮังการี เป็นพนักงานยุคเริ่มแรกของบริษัทอินเทล ต่อมาได้เป็นซีอีโอและประธานบริษัท  เป็นผู้มีบทบาทสำคัญต่อความสำเร็จของบริษัท

โกรฟเกิดในครอบครัวชาวยิวชนชั้นกลางในกรุงบูดาเปสต์ ประเทศฮังการี  ในปี ค.ศ. 1956 ระหว่างเกิดการปฏิวัติฮังการี โกรฟในวัย 20 ปี ได้หนีออกจากบ้านและเดินทางอพยพมาสหรัฐอเมริกา เขาเดินทางถึงนิวยอร์กในปี 1957 และเข้าศึกษาวิศวกรรมเคมีที่วิทยาลัยแห่งเมืองนิวยอร์ก  และจบปริญญาเอกจากมหาวิทยาลัยแคลิฟอร์เนีย เบิร์กลีย์ ในปี 1963

โกรฟเข้าทำงานที่บริษัทแฟร์ไชลด์ เซมิคอนดักเตอร์ จากนั้นเข้าทำงานที่อินเทล เป็นพนักงานคนที่สาม ต่อจากโรเบิร์ต นอยซ์ และกอร์ดอน มัวร์ สองผู้ก่อตั้ง   เขาดำรงตำแหน่งประธานบริษัทในปี 1979 ตำแหน่งซีอีโอในปี 1987  และประธานกรรมการบริษัทควบกับซีอีโอในปี 1997  เขาออกจากตำแหน่งซีอีโอในปี 1998 แต่ยังคงเป็นประธานกรรมการบริษัทจนถึงปี 2004  ปัจจุบัน ดำรงตำแหน่งที่ปรึกษาอาวุโส

โกรฟเป็นผู้ที่มีบทบาทสำคัญในการเปลี่ยนโฉมหน้าบริษัทอินเทล จากบริษัทผู้ผลิตเมมโมรีชิพ เป็นบริษัทผู้ผลิตไมโครโพรเซสเซอร์ที่มีอิทธิพลต่ออุตสาหกรรม  ในระหว่างที่เขาดำรงตำแหน่งซีอีโอ บริษัทอินเทลมียอดขายเติบโตขึ้นถึง 4500% จาก 4 พันล้านเหรียญเป็น 197 พันล้านดอลลาร์สหรัฐ  ทำให้บริษัทกลายเป็นบริษัททีมีมูลค่าสูงที่สุดในโลกในขณะนั้น

## อ้างอิง

## แหล่งข้อมูลอื่น
* Biography as given by Intel.com
* Biography at IEEE

หมวดหมู่:วิศวกรชาวอเมริกัน
หมวดหมู่:นักธุรกิจชาวอเมริกัน
หมวดหมู่:ชาวอเมริกันเชื้อสายยิว
หมวดหมู่:ชาวอเมริกันเชื้อสายฮังการี
หมวดหมู่:บุคคลจากบูดาเปสต์
หมวดหมู่:บุคคลจากมหาวิทยาลัยแคลิฟอร์เนีย เบิร์กลีย์
โคลัมเบียพิคเจอส์

**โคลัมเบีย พิคเจอร์ส อินดัสทรีส์, อิงก์.** () เป็นบริษัทผลิตภาพยนตร์และจัดจำหน่าย ปัจจุบันโคลัมเบียพิคเจอร์สเป็นส่วนหนึ่งของ โคลัมเบีย ไตรสตาร์ โมชัน พิกเจอร์ กรุป มีเจ้าของคือโซนี พิคเจอร์ส เอนเตอร์เทนเมนต์ บริษัทลูกของโซนี ถือว่าเป็นบริษัทภาพยนตร์ชั้นนำของโลกบริษัทหนึ่ง ที่เรียกกันว่า บิ๊กซิกซ์ และยังเคยถูกเรียกว่า ลิตเทิลทรี ในบรรดาสตูดิโอภาพยนตร์ใหญ่ 8 บริษัทในยุคทองของฮอลลีวูด

สตูดิโอก่อตั้งในปี ค.ศ. 1919 ในชื่อ คอห์น-แบรนดต์-คอห์น ฟิล์ม เซลส์ โดยพี่น้องแจ็กและแฮร์รี คอห์น และโจ แบรนดต์ ออกฉายภาพยนตร์เรื่องแรกในเดือนสิงหาคม ค.ศ. 1922 และมาใช้ชื่อว่าโคลัมเบียพิคเจอร์สในปี ค.ศ. 1924 และสู่สาธารณะในอีก 2 ปีถัดมา ในยุคแรกของวงการฮอลลีวูด โคลัมเบียพิคเจอร์สเติบโตในช่วงปลายคริสต์ทศวรรษ 1920 กับความสำเร็จของผู้กำกับอย่างแฟรงก์ คาปรา

กับผลงานร่วมกับคาปราและคนอื่น โคลัมเบียพิคเจอร์สเป็นหนึ่งในที่รู้จักในภาพยนตร์ตลกบ้าบอ ในช่วงคริสต์ทศวรรษ 1930 ดาราในโคลัมเบียพิคเจอร์สที่โด่งดังอย่างเช่น ฌอง อาร์เธอร์ และแครี แกรนต์ (ที่อยู่ใต้ค่ายอาร์เคโอพิคเจอร์สด้วย) ในคริสต์ทศวรรษ 1940 ริตา เฮย์เวิร์ธเป็นดาราดังและในปลายคริสต์ทศวรรษ 1950 มีดาราดังอย่าง โรซาไลด์ รัสเซลล์, เกลน ฟอร์ด และวิลเลียม โฮลเดน

ในปี ค.ศ. 1982 สตูดิโอถูกซื้อโดยโคคา-โคลา และในปีเดียวกันได้เปิดตัวไตรสตาร์พิคเจอร์ส ในฐานะบริษัทร่วมทุนกับเอชบีโอและซีบีเอส 5 ปีต่อมาโคคา-โคลาขายบริษัทคืน และได้รวมกับไตร-สตาร์ หลังจากเป็นสตูดิโออิสระในช่วงสั้น ๆ ก็ได้รวมสตูดิโอโดยโซนีในปี ค.ศ. 1989


หมวดหมู่:บริษัทผลิตภาพยนตร์ของสหรัฐ
หมวดหมู่:บริษัทอเมริกันที่ก่อตั้งในปี พ.ศ. 2462
หมวดหมู่:โซนี่พิคเจอร์สเอ็นเตอร์เทนเมนท์
หมวดหมู่:การควบรวมและเข้าซื้อกิจการในปี พ.ศ. 2532
หมวดหมู่:การเข้าซื้อกิจการของโคคา-โคลา
หมวดหมู่:การควบรวมและเข้าซื้อกิจการในปี พ.ศ. 2525
นาตาลี โคล

**นาตาลี โคล** () (6 กุมภาพันธ์ ค.ศ. 1950 - 31 ธันวาคม ค.ศ. 2015) เป็นนักร้อง - นักแต่งเพลง และนักแสดงชาวอเมริกัน เป็นลูกสาวของแนท คิง โคล นาตาลีประสบความสำเร็จในช่วงทศวรรษ 1970 ในฐานะศิลปินอาร์แอนด์บี โดยมีผลงานเพลงฮิตอย่าง "This Will Be", "Inseparable", และ "Our Love". หลังการล้มเหลวจากยอดการขายและการแสดงอันเนื่องมาจากการติดสารเสพติดอย่างหนักหน่วงของเธอ โคลปรากฏตัวอีกครั้งในฐานะศิลปินป็อปพร้อมอัลบั้ม Everlasting ปี 1987 และเธอยังได้ร้องเพลง "Pink Cadillac". ของ บรูซ สปริงส์ทีน , ในช่วงต้นทศวรรษ 1990 เธอได้อัดเพลงเพื่ออุทิศแก่พ่อของเธอ และถือเป็นอัลบั้มที่ประสบความสำเร็จมากที่สุดของเธอ อัลบั้ม Unforgettable... with Love มียอดขายถึง 7 ล้านแผ่นและยังทำให้โคลได้ รางวัลแกรมมี่ หลายรางวัล , ผลงานของเธอมียอดขายถึง 30 ล้านแผ่นทั่วโลก

เมื่อวันที่ 31 ธันวาคม 2015 โคลได้เสียชีวิตลงด้วยวัย 65 ปี ที่โรงพยาบาล Cedars-Sinai Medical Center จากภาวะหัวใจล้มเหลว

## ประวัติ
นาตาลี โคล เกิดในโรงพยาบาล Cedars of Lebanon Hospital ที่ ลอสแอนเจลิส และเป็นลูกสาวของนักร้องแจ็สชาวอเมริกัน แนท คิง โคล โดยมารดาของโคล ฮอว์คกิน อิลลิตัน เป็นอดีตสมาชิกกลุ่มออร์เคสตราอย่าง Duke Ellington Orchestra ที่เคยทำหน้าที่ร้องนำ 

## อ้างอิง

## แหล่งข้อมูลอื่น

* Official website 
* 

หมวดหมู่:บุคคลที่เกิดในปี พ.ศ. 2493
หมวดหมู่:บุคคลที่เสียชีวิตในปี พ.ศ. 2558
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:นักแสดงหญิงชาวอเมริกันเชื้อสายแอฟริกา
หมวดหมู่:นักร้องป็อปหญิงชาวอเมริกัน
หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงละครโทรทัศน์หญิงชาวอเมริกัน
หมวดหมู่:ศิลปินสังกัดอีเล็คตร้าเรเคิดส์
หมวดหมู่:นักร้องอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากลอสแอนเจลิส
รายชื่อสนธิสัญญา

[thumb|260px |การลงนามใน[สนธิสัญญาแวร์ซายในห้องกระจกของพระราชวังแวร์ซายในฝรั่งเศสเมื่อวันที่ 28 มิถุนายน ค.ศ. 1919เพื่อยุติสงครามโลกครั้งที่หนึ่ง]]

**รายชื่อสนธิสัญญา** เป็นรายชื่อข้อตกลงทางประวัติศาสตร์ฉบับที่สำคัญ ระหว่างรัฐ กองทัพ รัฐบาล และกลุ่มชน

## ก่อน ค.ศ.1200 – ค.ศ. 1280

## ค.ศ. 1200-ค.ศ. 1299

## ค.ศ. 1300-ค.ศ. 1399

## ค.ศ. 1400-ค.ศ. 1499

## ค.ศ. 1500-ค.ศ. 1599

## ค.ศ. 1600-ค.ศ. 1699

## ค.ศ. 1700-ค.ศ. 1799

## ค.ศ. 1800-ค.ศ. 1899

## ค.ศ. 1900-ค.ศ. 1999

## ค.ศ. 2000-ปัจจุบัน

## อ้างอิง

## ดูเพิ่ม
* สนธิสัญญา
* ความตกลงว่าด้วยสิ่งแวดล้อม
* กฎหมายระหว่างประเทศ

*
*
*
*
*
*
*
*
*
สนธิสัญญา
หมวดหมู่:รายชื่อกฎหมาย
สนธิสัญญาปารีส (ค.ศ. 1303)

**สนธิสัญญาปารีส** () คือสนธิสัญญาระหว่างพระเจ้าเอ็ดเวิร์ดที่ 1 แห่งราชอาณาจักรอังกฤษ และ พระเจ้าฟิลิปที่ 4 แห่งราชอาณาจักรฝรั่งเศส ระหว่างสงครามร้อยปี ที่ลงนามกันเมื่อวันที่ 20 พฤษภาคม ค.ศ. 1303

ตามข้อตกลงของสนธิสัญญาฝรั่งเศสคือกาสโคนีแก่ฝ่ายอังกฤษ และการจัดการเสกสมรสระหว่างพระราชธิดาในพระเจ้าฟิลิปที่ 4 กับพระเจ้าเอ็ดเวิร์ดที่ 2 พระราชโอรสในพระเจ้าเอ็ดเวิร์ดที่ 1

## อ้างอิง

## ดูเพิ่ม
* ประวัติศาสตร์อังกฤษ
* ประวัติศาสตร์ฝรั่งเศส
* สงครามร้อยปี

หมวดหมู่:สนธิสัญญาในคริสต์ศตวรรษที่ 14
หมวดหมู่:สนธิสัญญาเกี่ยวข้องกับราชอาณาจักรฝรั่งเศส
หมวดหมู่:สนธิสัญญาเกี่ยวข้องกับอังกฤษ
เจ้าชายดาเนียล ดยุกแห่งเวสเตร์เยิตลันด์

**เจ้าชายดาเนียลแห่งสวีเดน ดยุกแห่งเวสเตร์เยิตลันด์** () หรือนามเดิม **โอลอฟ ดาเนียล เวสต์ลิง** (; 15 กันยายน พ.ศ. 2516) เป็นพระสวามีในเจ้าหญิงวิกตอเรีย มกุฎราชกุมารีแห่งสวีเดน ปัจจุบันเป็นผู้ฝึกส่วนตัวและเจ้าของสถานออกกำลังกาย

## พระประวัติ
โอลอฟ ดาเนียล เวสต์ลิง ประสูติวันเดียวกันกับวันเสวยราชสมบัติของสมเด็จพระราชาธิบดีคาร์ลที่ 16 กุสตาฟแห่งสวีเดน คือเมื่อวันที่ 15 กันยายน พ.ศ. 2516 ที่เมืองเออเรอบรู เป็นบุตรของโอลเล เวสต์ลิง กับอันนา คริสตินา อีวา เวสต์ลิง (สกุลเดิม: เวสต์ริง) มีพี่สาวหนึ่งคนคือ อันนา มาเรีย เวสต์ลิง เซอเดอร์สเตริม

## พิธีอภิเษกสมรส
[200px|thumb|left|upright|[เจ้าหญิงวิกตอเรีย มกุฎราชกุมารีแห่งสวีเดน และเจ้าชายดาเนียล ดยุกแห่งเวสเตร์เยิตลันด์ ในวันอภิเษกสมรส เมื่อวันที่ 19 มิถุนายน พ.ศ. 2553]]
เมื่อวันที่ 24 กุมภาพันธ์ พ.ศ. 2552 ดาเนียล เวสต์ลิงและเจ้าหญิงวิกตอเรียได้รับพระบรมราชานุญาตและความเห็นชอบจากสมเด็จพระราชาธิบดีคาร์ลที่ 16 กุสตาฟแห่งสวีเดนและรัฐบาลสวีเดนให้ประกอบพิธีหมั้นหมายกันได้ พระบรมราชานุญาตและความเห็นชอบดังกล่าวเป็นสิ่งที่จำเป็นตามกฎมนเทียรบาลของสวีเดน

พระราชพิธีอภิเษกสมรสจะจัดขึ้นในวันที่ 19 มิถุนายน พ.ศ. 2553 ซึ่งตรงกับวันครบรอบ 34 ปีของพระราชพิธีอภิเษกสมรสของสมเด็จพระราชาธิบดีและสมเด็จพระราชินี โดยพิธีดังกล่าวจะจัดขึ้นที่มหาวิหารแห่งสต็อกโฮล์ม

เมื่อวันที่ 28 พฤษภาคม พ.ศ. 2552 หลังจากผ่านพิธีหมั้นมาได้สามเดือน ดาเนียล เวสต์ลิงได้เข้ารับการผ่าตัดปลูกถ่ายไตที่โรงพยาบาล Karolinska University ราชสำนักสวีเดนได้ออกแถลงการเกี่ยวกับการผ่าตัดว่า การผ่าตัดผ่านพ้นไปได้ด้วยดี โดยที่ดาเนียล เวสต์ลิงได้รับไตจากบิดาของเขาเอง อาการเจ็บป่วยดังกล่าวนั้นเป็นอาการที่มีมาแต่กำเนิด แต่ไม่ใช่อาการที่ถ่ายทอดทางกรรมพันธุ์ ระหว่างการผ่าตัดนั้น เจ้าหญิงกำลังปฏิบัติพระราชกรณียกิจอยู่ที่กรีนแลนด์ จึงไม่ได้อยู่ใกล้ชิด

## อ้างอิง

หมวดหมู่:ราชวงศ์เบอร์นาดอตต์
หมวดหมู่:เจ้าชายสวีเดน
หมวดหมู่:บุคคลที่เกิดในปี พ.ศ. 2516
หมวดหมู่:บุคคลที่ยังมีชีวิตอยู่
แอสตริด ลินด์เกรน

**แอสตริด ลินด์เกรน** (, 14 พฤศจิกายน พ.ศ. 2450 - 28 มกราคม พ.ศ. 2545) เป็นนักเขียนชาวสวีเดนที่มีชื่อเสียงจากผลงานวรรณกรรมเยาวชน โดยที่งานหลายชิ้นได้รับการแปลไป 94 ภาษาและตีพิมพ์ในมากกว่า 100 ประเทศ ผลงานที่มีชื่อเสียงคือหนังสือ ปิ๊ปปี้ ถุงเท้ายาว

หมวดหมู่:นักเขียนชาวสวีเดน
หมวดหมู่:บุคคลที่เกิดในปี พ.ศ. 2450
หมวดหมู่:บุคคลที่เสียชีวิตในปี พ.ศ. 2545
สนธิสัญญารามลา

**สนธิสัญญารามลา** () คือสนธิสัญญาระหว่างศอลาฮุดดีน และ พระเจ้าริชาร์ดที่ 1 แห่งราชอาณาจักรอังกฤษ ที่ลงนามกันในเดือนมิถุนายน ค.ศ. 1192 หลังยุทธการอาร์ซุฟ (Battle of Arsuf) 

ตามข้อตกลงของสนธิสัญญาเยรูซาเลมตกอยู่ภายใตการปกครองของมุสลิม แต่ตัวเมืองเปิดแก่นักแสวงบุญคริสเตียน นอกจากนั้นก็ลดราชอาณาจักรเยรูซาเลมลงเหลือเพียงบริเวณชายฝั่งทะเลตั้งแต่ ไทร์ ไปจนถึง จาฟฟา ทั้งศอลาฮุดดีน และ พระเจ้าริชาร์ดที่ 1 ต่างก็ไม่พอใจต่อข้อตกลงแต่ก็ไม่มีทางเลือก ประมุขของมุสลิมเริ่มอ่อนแอลงจากการต่อสู้และค่าใช้จ่ายที่เกิดขึ้นจากสงคราม พระเจ้าริชาร์ดเองก็ทรงกังวลกับความมั่นคงในราชอาณาจักรอังกฤษที่ทรงทิ้งมา

## อ้างอิง

* Axelrod, Alan and Charles L. Phillips, editors.  "Encyclopedia of Historical Treaties and Alliances, Vol. 1".  Zenda Inc., New York, 2001.  ISBN 0-8160-3890-0.

## ดูเพิ่ม
* สงครามครูเสดครั้งที่ 3

หมวดหมู่:สงครามครูเสดครั้งที่ 3
รามลา
รามลา
ความตกลงอาเซียนว่าด้วยมลพิษจากหมอกควันข้ามแดน

[thumb|right|220px|มลหมอกจากไฟไหม้ป่าจาก[สุมาตรา อินโดนีเชีย ในใจกลางเมืองสิงคโปร์เมื่อวันที่ 7 ตุลาคม ค.ศ. 2006]]
[thumb|right|220px|ภาพจากดาวเทียมแสดงไฟไหม้ป่าใน[บอร์เนียวในปี 2006]]

**ความตกลงอาเซียนว่าด้วยมลพิษจากหมอกควันข้ามแดน** () คือความตกลงทางด้านสิ่งแวดล้อมที่ลงนามในปี 2002 ระหว่างชาติสมาชิกในกลุ่มสมาคมประชาชาติแห่งเอเชียตะวันออกเฉียงใต้ โดยมีวัตถุประสงค์ในการลดมลหมอกพิษในเอเชียตะวันออกเฉียงใต้

ความตกลงเป็นปฏิกิริยาตอบโต้วิกฤติการณ์ด้านสิ่งแวดล้อมที่เกิดขึ้นในเอเชียตะวันออกเฉียงใต้ในคริสต์ทศวรรษ 1990 ที่ส่วนใหญ่มีสาเหตุมาจากการถางป่าโดยการเผาในเกาะสุมาตราในประเทศอินโดนีเชีย ภาพจากดาวเทียมแสดงให้เห็นจุดต่าง ๆ ทั่วบอร์เนียว สุมาตรา คาบสมุทรมาลายู และอื่น ๆ ที่มีผลกระทบกระเทือนอย่างรุนแรงต่อประเทศมาเลเซีย ประเทศสิงคโปร์ และบ้างในประเทศไทย และประเทศบรูไน

สำหรับสุมาตรา ลมมรสุมพัดควันไปทางตะวันออกที่ทำให้สร้างความกระทบกระเทือนภายนอกประเทศต่อชาติอื่นในเอเชียตะวันออกเฉียงใต้ มลหมอกหนาปกคลุมเอเชียตะวันออกเฉียงใต้อยู่หลายอาทิตย์ และมีผลต่อสุขภาพของประชาชนในประเทศดังกล่าว

ในเดือนกันยายน 2014 ทั้งสิบชาติสมาชิกอาเซียนให้สัตยาบันในความตกลง

## ภาคีความตกลง

## อ้างอิง

## แหล่งข้อมูลอื่น
* Documents on the agreement
* ASEAN Haze Online 
* On-The-Ground Team Provides Insight Of Causes Of Riau Fires

หมวดหมู่:ความตกลงระหว่างประเทศ
หมวดหมู่:สนธิสัญญาในคริสต์ศตวรรษที่ 21
หมวดหมู่:สนธิสัญญาด้านสิ่งแวดล้อม
หมวดหมู่:สนธิสัญญาเกี่ยวข้องกับไทย
หมวดหมู่:สนธิสัญญาเกี่ยวข้องกับทวีปเอเชีย
หมวดหมู่:สนธิสัญญาสมาคมประชาชาติแห่งเอเชียตะวันออกเฉียงใต้
โอเมกา (ค่าคงตัว)

**โอเมกา** (Omega: Ω; ขึ้นต้นตัวใหญ่) เป็นค่าคงตัวทางคณิตศาสตร์ที่นิยามขึ้นจาก
::\Omega \, \exp (\Omega) = 1\!
ค่านี้ได้มาจาก *W* (1) ซึ่ง *W* คือฟังก์ชันดับเบิลยูของแลมเบิร์ต (Lambert W function) ซึ่งชื่อของค่าคงตัวนี้มาจากอีกชื่อหนึ่งของฟังก์ชันคือ *ฟังก์ชันโอเมกา*

Ω มีค่าประมาณ 0.5671432904097838729999686622  มีสมบัติว่า
::e^{-\Omega} = \Omega\!
หรือเทียบเท่ากับ
::\ln \Omega^{-1} = \Omega\!

เราสามารถคำนวณ Ω ด้วยวิธีการวนซ้ำ โดยสมมติ Ω0 ขึ้นมาค่าหนึ่ง แล้วใช้ลำดับนี้วนซ้ำ
::\Omega_{n+1} = e^{-\Omega_n}\!
ลำดับนี้จะลู่เข้าค่า Ω เมื่อ *n* มีค่าเข้าใกล้อนันต์

## ความเป็นอตรรกยะและอดิศัย
Ω สามารถพิสูจน์ว่าเป็นจำนวนอตรรกยะ จากข้อเท็จจริงว่า e เป็นจำนวนอดิศัย โดยการพิสูจน์โดยข้อขัดแย้ง

ถ้าหาก Ω เป็นจำนวนตรรกยะ จะต้องมีจำนวนเต็ม *p* และ *q* ที่ทำให้สามารถเขียนอยู่ในรูปเศษส่วนได้
::\frac{p}{q} = \Omega
ซึ่งทำให้
::1 = \frac{p e^{\left( \frac{p}{q} \right)}}{q}

::e = \left( \frac{q}{p} \right)^{\left( \frac{q}{p} \right)} = \sqrt[p]{\frac{q^q}{p^q}}

ดังนั้น e ควรจะเป็นจำนวนเชิงพีชคณิตดีกรี *p* แต่ในเมื่อ e เป็นจำนวนอดิศัย (ไม่เป็นจำนวนเชิงพีชคณิต) จึงสรุปได้ว่า Ω เป็นจำนวนอตรรกยะ (ไม่เป็นจำนวนตรรกยะ)

Ω ก็เป็นจำนวนอดิศัยตามผลสืบเนื่องจากทฤษฎีบทลินเดอมันน์-ไวเออร์ชตรัสส์ เพราะถ้าหาก Ω เป็นจำนวนเชิงพีชคณิต แต่ exp (Ω) เป็นจำนวนอดิศัยเช่นเดียวกับ exp−1 (Ω) ซึ่งขัดกับสมมติฐานในตอนต้นว่ามันเป็นจำนวนเชิงพีชคณิต

## ดูเพิ่ม
* ฟังก์ชันดับเบิลยูของแลมเบิร์ต

## แหล่งข้อมูลอื่น
* 

หมวดหมู่:ค่าคงตัวทางคณิตศาสตร์
หมวดหมู่:จำนวนอตรรกยะ
หมวดหมู่:ค่าคงตัว
รัฐอัศวินทิวทัน

**รัฐอัศวินทิวทัน** (, , ) หรือที่เรียกกันว่า **รัฐนิกาย** ( ) หรือ **ด็อยส์ชอดันท์สตัดท์** ( ) เป็นรัฐที่ก่อตั้งขึ้นเมื่ออัศวินทิวทันได้รับชัยชนะต่อชนปรัสเซียเก่าที่เป็นเพกันทางตะวันตกของบอลติกในคริสต์ศตวรรษที่ 13 ในปี ค.ศ. 1224 ระหว่างการรณรงค์ของสงครามครูเสดตอนเหนือ

อัศวินทิวทันรวมภราดรภาพลิโวเนียแห่งดาบ (Livonian Brothers of the Sword) ผู้เดิมมีอำนาจอยู่ในลิโวเนีย เป็นสาขาอิสระที่เรียกว่าลัทธิลิโวเนียใน ค.ศ. 1237

ในปี ค.ศ. 1346 อัศวินทิวทันก็ซื้ออาณาจักรดยุคแห่งเอสโตเนียจากพระมหากษัตริย์เดนมาร์กในราคา 19,000 มาร์คโคโลญ อำนาจเปลี่ยนมือเมื่อวันที่ 1 พฤศจิกายน ค.ศ. 1346 หลังจากความพ่ายแพ้ในยุทธการกรุนวอลด์ในปี ค.ศ. 1410 อัศวินทิวทันก็เริ่มเสื่อมอำนาจลง และลัทธิลิโวเนียก็แยกตัวไปเป็นสันนิบาติลิโวเนียระหว่างปี ค.ศ. 1422 จนถึง ค.ศ. 1435

รัฐของอัศวินถูกยุบเลิกในปี ค.ศ. 1525 ระหว่างการปฏิรูปศาสนาและมาแทนที่ด้วยอาณาจักรดยุคแห่งปรัสเซีย ทางตะวันออกของภูมิภาคปรัสเซีย และทางตะวันตก *ปรัสเซียทิวทัน* แยกตัวระหว่าง ค.ศ. 1454/ค.ศ. 1460 ไปเป็นรอยัลปรัสเซียที่กลายไปเป็นส่วนหนึ่งของโปแลนด์

## อ้างอิง

## ดูเพิ่ม
*จักรวรรดิโรมันอันศักดิ์สิทธิ์
*สงครามครูเสดตอนเหนือ
*อัศวินทิวทัน

หมวดหมู่:รัฐและดินแดนที่ก่อตั้งในคริสต์ศตวรรษที่ 13
หมวดหมู่:สิ้นสุดในคริสต์ศตวรรษที่ 16 
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐสิ้นสภาพในประเทศเยอรมนี
หมวดหมู่:รัฐสิ้นสภาพในประเทศโปแลนด์
หมวดหมู่:อัศวินทิวทัน
หมวดหมู่:นครรัฐครูเสด
หมวดหมู่:รัฐคริสต์
โอเมกา (แก้ความกำกวม)

**โอเมกา** (omega, Omega) อาจหมายถึง
## อักษร
* โอเมกา (Ω, ω) อักษรกรีก
* โอเมกา (Ѡ, ѡ) อักษรซีริลลิก

## คณิตศาสตร์
* ω และ ω2 คำตอบสองในสามค่าจาก รากที่สามของ 1
* ฟังก์ชันโอเมกา
** ฟังก์ชันดับเบิลยูของแลมเบิร์ต
** ฟังก์ชันโอเมกาของไรต์
* โอเมกา (ค่าคงตัว) มาจากฟังก์ชันดับเบิลยูของแลมเบิร์ต เขียนแทนด้วย Ω
* ค่าคงตัวของไชทิน เขียนแทนด้วย Ω
* ภาษาโอเมกา เซตของลำดับสัญลักษณ์
* จำนวนเชิงอันดับที่
** โอเมกา (ω) เซตของจำนวนธรรมชาติทั้งหมด และเป็นเซตของจำนวนเชิงอันดับที่อนันต์ที่เล็กที่สุด
** โอเมกาหนึ่ง (ω1) เซตของจำนวนเชิงอันดับที่นับได้ทั้งหมด เป็นเซตของจำนวนเชิงอันดับที่นับไม่ได้ที่เล็กที่สุด

## วิทยาศาสตร์
* กรดไขมันโอเมกา-3
* กรดไขมันโอเมกา-6
* กรดไขมันโอเมกา-9
* โอเมกาแบริออน อนุภาคชนิดหนึ่งที่เป็นส่วนย่อยของอะตอม
* โอเมกา (ω) ในทางฟิสิกส์คือความถี่เชิงมุม
อ๊อด อ๊อด

**"อ๊อด อ๊อด"** เป็นซิงเกิลที่ 2 ของวงเดอะริชแมนทอย จากผลงานอัลบั้มชุด *[[ลำนำสะดิ้งเลิฟยู]]* เพลงนี้มีเนื้อหาพูดถึง ผู้ชายคนหนึ่ง ซึ่งไปแอบรักสาวอินเตอร์ ไฮโซ ที่พูดไทยคำอังกฤษคำ จึงต้องฝึกพูดภาษาอังกฤษในแบบงู ๆ ปลา ๆในเนื้อเพลงมีการแทรกท่อนหนึ่งของเพลงโนบอดี้ของวันเดอร์เกิร์ลส์ด้วย เป็นเพลงแนวอัลเทอร์เนทีฟในรูปแบบความเป็นไทย

มิวสิกวิดีโอเป็นการล้อเลียนรายการโทรทัศน์ในยุคคริสต์ทศวรรษ 1960 โดยเป็นรายการเกี่ยวกับสุขภาพ เพื่อยั่วล้อกับเรื่องของอวัยวะ 'หัวใจ' อันสื่อถึงเรื่องรักใคร่ตามเนื้อหาของเพลง โดยมีการถ่ายทำทั้งในสตูดิโอและนอกสถานที่ (สวนลุมพินี) โดย แจ๊ป นักร้องนำ และมารีญา ลินน์ เป็นผู้ประกาศข่าว ส่วนสมาชิกคนอื่นๆ ของวงแสดงเป็นเจ้าหน้าที่ผลิตรายการ ผู้สื่อข่าว และวิทยากร

## อันดับเพลง

## อ้างอิง

หมวดหมู่:ซิงเกิลในปี พ.ศ. 2552
หมวดหมู่:เพลงไทยสากล
หมวดหมู่:ซิงเกิลในสังกัดสมอลล์รูม
ภาษาตามาง

**ภาษาตามาง** (Tamang; อักษรเทวนาครี:तामाङ) เป็นคำที่ใช้กล่าวถึงกลุ่มของสำเนียงที่ใช้พูดในเนปาลและสิกขิม ประกอบด้วย ตามางตะวันออก (ผู้พูด 759,257 คนในเนปาล) ตามางตะวันตกเฉียงเหนือ (ผู้พูด 55,000 คน) ตามางตะวันตกเฉียงใต้ (ผู้พูด  109,051 คน) ตามางกุรข่าตะวันออก (ผู้พูด 3,977 คน) และตามางตะวันตก (ผู้พูด 322,598 คน) ความคล้ายคลึงระหว่างตามางตะวันออกกับตามางสำเนียงอื่นๆ อยู่ระหว่าง 81% ถึง 63% ภาษานี้เป็นตระกูลภาษาย่อยทิเบต-พม่ากลุ่มใหญ่ที่สุดในเนปาล

## ไวยากรณ์
ภาษาตามางเรียงประโยคแบบประธาน-กรรม-กริยา  ใช้ปรบท คำแสดงความเป็นเจ้าของอยู่หลังคำนาม มีการกเกี่ยวพัน มีเสียงวรรณยุกต์

## ระบบการเขียน
ใช้อักษรตัมยิกซึ่งคล้ายอักษรทิเบตและอักษรเทวนาครี ส่วนใหญ่มักจะกล่าวว่าภาษานี้เขียนด้วยอักษรเทวนาครี

ตามาง
ตามาง
ตามาง
ชิงชัง

คำสำคัญ **"ชิงชัง"** สามารถหมายถึง

* ชิงชัง (นวนิยาย) - นวนิยายรางวัลทมยันตีอะวอร์ด พ.ศ. 2551 ของ จุฬามณี นามปากกาของ นิพนธ์ เที่ยงธรรม
* ชิงชัง (ละครโทรทัศน์) - ละครโทรทัศน์ไทย พ.ศ. 2552 จากนวนิยาย "ชิงชัง"
รายนามผู้ประกาศข่าวและผู้รายงานข่าว สถานีโทรทัศน์เอเอสทีวีนิวส์วัน

**รายนามผู้ประกาศข่าวและผู้รายงานข่าว** **สถานีโทรทัศน์[[นิวส์วัน]]** เรียงชื่อตามลำดับอักษร

## ก
* กรองทอง เศรษฐสุทธิ์ 
** ยามเช้าริมเจ้าพระยา - (ข่าวหลัก) (จ.-ศ.)
** ชวนคิดชวนคุย - (ข่าวหลัก) (จ.-พฤ.)
** เคาะไข่ใส่ข่าว - (ข่าวหลัก) (ศ.)
* กิตติชัย ไพโรจน์ไชยกุล 
** ยามเช้าริมเจ้าพระยา - (ข่าวหลัก) (จ.-ศ.)

## ช
* ชัชวาลย์ ชาติสุทธิชัย 
** ชวนคิดชวนคุย - (ข่าวหลัก)
** เคาะไข่ใส่ข่าว - (ข่าวหลัก) 
** NEWS HOUR - (ข่าวหลัก)
* ชัยพันธ์ ประภาสะวัต 
** ชวนคิดชวนคุย - (ข่าวหลัก)

## ญ
* ญาดา เพิ่มลาภ 
** ตัวจี๊ดปรี๊ดข่าว - (พิธีกรหลัก) (ส.)
** บรรณาธิการบริหารข่าวการเมือง

## น
* นงวดี ถนิมมาลย์ 
** NEWS HOUR - (ข่าวหลัก) (ส.-จ.)
** คนเคาะข่าว - (พิธีกรหลัก) (จ.-พฤ.)
* นพรัฐ พรวนสุข 
** บรรณาธิการบริหารข่าวการเมือง 
** ข่าวลึกปมลับ -  (ข่าวหลัก) (จ.-พฤ.)
* นาถฤดี ฤดีสวัสดิ์ 
** คุยคุ้ยหุ้น (จ.-ศ.)

## ป
* ปานเทพ พัวพงษ์พันธ์ 
** ปฏิวัติสุขภาพกับปานเทพ - (พิธีกรหลัก) (จ.-พฤ.)

## ฟ
* ฟาริดา เหล่าพัชรกุล 
** รอบวันทันเหตุการณ์ ภาคเที่ยง - (ข่าวหลัก)
** รอบวันทันเหตุการณ์ ภาคเย็น - (ข่าวหลัก)

## ย
* ยุทธิยง ลิ้มเลิศวาที 
** สภากาแฟเวทีชาวบ้าน - (พิธีกรหลัก) (พ.-ศ.)

## ร
* รณชาติ บุตรแสนคม 
** รอบวันทันเหตุการณ์ ภาคเที่ยง - (ข่าวหลัก)
** รอบวันทันเหตุการณ์ ภาคเย็น - (ข่าวหลัก)
* รัตน์ติกรณ์ จารุเกษตรวิทย์ 
** รอบวันทันเหตุการณ์ ภาคเที่ยง - (ข่าวหลัก)
** รอบวันทันเหตุการณ์ ภาคเย็น - (ข่าวหลัก)
** ปฏิวัติสุขภาพกับปานเทพ - (พิธีกรหลัก) (จ.-พฤ.)

## ว
* วาสนา นาน่วม 
** ตัวจี๊ดปรี๊ดข่าว - (พิธีกรหลัก) (ส.)
** บรรณาธิการบริหารข่าวการเมือง

## ส
* สนธิ ลิ้มทองกุล 
** SONDHI Talk - (พิธีกรหลัก) (ส.)
* สโรชา พรอุดมศักดิ์
** คุยข่าวโลก - (ข่าวหลัก) (จ.-พฤ.)
** คุยข่าวโลกสุดสัปดาห์ - (ข่าวหลัก) (อา.)
** บรรณาธิการบริหารข่าวต่างประเทศ
* สามารถ มังสัง 
** ชวนคิดชวนคุย - (ข่าวหลัก)
* สุนันท์ ศรีจันทรา 
** คุยคุ้ยหุ้น - (ข่าวหลัก) (จ.-ศ.)

## อ
* อนุชา ประธาน 
** คุยข่าวเล่าเพลง - (พิธีกรหลัก) (ส.)
* อารีรัตน์ เล็กจุฬา 
** รอบวันทันเหตุการณ์ ภาคเที่ยง - (ข่าวหลัก)
** รอบวันทันเหตุการณ์ ภาคเย็น - (ข่าวหลัก)
* อุษณีย์ เอกอุษณีย์
** NEWS HOUR - (ข่าวหลัก) (อ.-ศ.)
** บรรณาธิการบริหารข่าวต่างประเทศ

หมวดหมู่:รายนามผู้ประกาศข่าว
ไรออต!

**ไรออต!** () เป็นผลงานสตูดิโออัลบั้มชุดที่ 2 จากวงอัลเทอร์เนทีฟร็อก พาร์อะมอร์ หลังจากประสบความสำเร็จจากอัลบั้มเปิดตัวชุด *All We Know Is Falling* และออกขายในสหรัฐอเมริกาเมื่อวันที่ 12 มิถุนายน ค.ศ. 2007 และในสหราชอาณาจักรเมื่อวันที่ 25 มิถุนายน ค.ศ. 2007 อัลบั้มได้รับรางวัลแผ่นเสียงทองคำขาวเมื่อเดือนกรกฎาคม ค.ศ. 2008 จาก RIAA และระดับแผ่นเสียงทองคำในสหราชอาณาจักรและไอร์แลนด์ อัลบั้มชุดนี้มีซิงเกิลฮิตคือ "Misery Business", "Hallelujah", "crushcrushcrush" และ "That's What You Get"

เพลง "Misery Business" ยังรวมอยู่ในวิดีโอเกม *Saints Row 2*, *NHL 08* และ *Guitar Hero World Tour* ขณะที่เพลง "That's What You Get" รวมอยู่ใน *Rock Band 2* ส่วน "crushcrushcrush" อยู่ในเกม *Guitar Hero On Tour: Decades* และเพลงทำใหม่อีกเวอร์ชันอยู่ในเกม  *Ultimate Band*

## อ้างอิง

หมวดหมู่:อัลบั้มเพลงของพาร์อะมอร์
หมวดหมู่:อัลบั้มเพลงในปี พ.ศ. 2550
สวนสาธารณะหาดริมน้ำน่านหมู่บ้านคุ้งตะเภา

**สวนสาธารณะหาดริมน้ำน่านหมู่บ้านคุ้งตะเภา** หรือ **หาดริมน้ำน่าน พัทยา 2** เป็นสวนสาธารณะขนาดเล็ก อยู่ในความดูแลของเทศบาลตำบลคุ้งตะเภา ตั้งอยู่ทิศเหนือของหมู่บ้านคุ้งตะเภา อำเภอเมืองอุตรดิตถ์ จังหวัดอุตรดิตถ์ ริมแม่น้ำน่าน ติดกับทางหลวงแผ่นดินหมายเลข 11 ถนนสายหลักของจังหวัดอุตรดิตถ์

## ประวัติ
**สวนสาธารณะหาดน้ำน่าน** ตั้งอยู่ริมแม่น้ำน่านทางด้านเหนือสุดของหมู่บ้านคุ้งตะเภา ติดกับทางหลวงแผ่นดินหมายเลข 11 เดิมบริเวณที่แห่งนี้เป็นหาดแม่น้ำกว้างสวยงาม เป็นที่พักผ่อนหย่อนใจของคนในหมู่บ้านคุ้งตะเภามาตั้งแต่ปี พ.ศ. 2533 โดยในช่วงก่อน พ.ศ. 2540 สวนสาธารณะแห่งนี้เป็นสถานที่ผักผ่อนหย่อนใจที่มีคนเข้ามาผักผ่อนมาก มีการตั้งร้านค้าขายอาหารและอุปกรณ์เล่นน้ำมากมาย โดยไม่มีการจัดเก็บรายได้ จนในสมัยนายบุญช่วย เรืองคำ เป็นผู้ใหญ่บ้านคุ้งตะเภา ได้ดำเนินการเพื่อขอเช่าที่ดินจากเจ้าของหลายรายบริเวณนั้นเพื่อจัดทำเป็นสวนสาธารณะสำหรับหมู่บ้าน 

จนในปี พ.ศ. 2545 องค์การบริหารส่วนตำบลคุ้งตะเภา โดยการนำของนายเอกสิทธิ์ พรหมน้อย นายกองค์การบริหารส่วนตำบลคุ้งตะเภาในขณะนั้น ได้ขอรับเงินอุดหนุนจากรัฐบาลในการปรับปรุงภูมิทัศน์และก่อสร้างสาธารณูปโภคต่าง ๆ มีการจัดระเบียบร้านค้า จัดสร้างกำแพงกั้นและมีการจัดเก็บเงินค้าบำรุงสำหรับประชาชนที่มาพักผ่อนในช่วงเทศกาลสำคัญ รวมทั้งมีการฟื้นฟูกิจกรรมประเพณีต่าง ๆ เช่น ประเพณีลอยกระทง ประเพณีสงกรานต์ รดน้ำดำหัวผู้สูงอายุ ประเพณีเทศน์มหาชาติ เป็นต้น 

ด้วยความสวยงามของภูมิทัศน์และความสะดวกสะบายในการเดินทาง ปัจจุบัน สวนสาธารณะหาดน้ำน่านได้รับความสนใจจากประชาชนมาพักผ่อนหย่อนใจและออกกำลังกายเป็นจำนวนมาก โดยเฉพาะอย่างยิ่งในช่วงเทศกาลสำคัญ ๆ ต่าง ๆ เช่น เทศกาลสงกรานต์ เทศกาลลอยกระทง

ในปี พ.ศ. 2553 มีความพยายามจากเทศบาลตำบลคุ้งตะเภา ในการผลักดันให้สวนสาธารณะหาดริมน้ำน่านหมู่บ้านคุ้งตะเภาเป็นศูนย์กลางการท่องเที่ยวของอุตรดิตถ์อีกด้วย

## ลักษณะเด่นและจุดที่น่าสนใจ
[thumb|left|150px|สวนสาธารณะหาดริมน้ำน่าน[บ้านคุ้งตะเภา ในคืนวันลอยกระทง พ.ศ. 2552]] 
สถานที่ตั้งติดริมสะพานข้ามแม่น้ำน่านบนทางหลวงแผ่นดินหมายเลข 11 ซึ่งเป็นถนนสายหลักของจังหวัดอุตรดิตถ์ สะดวกสะบายในการเดินทาง และด้วยอยู่ติดริมแม่น้ำน่านที่มีหาดทรายกว้างสวยงามเหมาะแก่การพักผ่อนหย่อนใจมีห้องน้ำบริการ ทำให้สถานที่แห่งนี้เป็นสวนสาธารณะสำคัญที่ประชาชนมาใช้บริการจำนวนมากในช่วงเทศกาล

## อ้างอิง

## ดูเพิ่ม
* หมู่บ้านคุ้งตะเภา
* เทศบาลตำบลคุ้งตะเภา

## แหล่งข้อมูลอื่น

* เว็บไซต์อย่างเป็นทางการของเทศบาลตำบลคุ้งตะเภา 

หมวดหมู่:ตำบลคุ้งตะเภา 
คุ้งตะเภา
หมวดหมู่:สิ่งก่อสร้างในอำเภอเมืองอุตรดิตถ์
ภาษาปยู

**ภาษาปยู** (ปยู:  ; , ; หรือ **ภาษาตีร์กุล**) เป็นภาษาตระกูลจีน-ทิเบตที่สูญหายแล้ว ซึ่งเคยมีผู้พูดเป็นหลักในบริเวณที่ปัจจุบันคือประเทศพม่าในคริสต์สหัสวรรษที่ 1 ถือเป็นภาษาถิ่นของนครรัฐปยูที่เจริญรุ่งเรืองในคริสต์ศตวรรษที่ 2 ถึง 9 การใช้งานภาษานี้เริ่มลดลงในช่วงปลายคริสต์ศตวรรษที่ 9 เมื่อชาวพม่าแห่งน่านเจ้าเริ่มเข้าครองครองนครรัฐปยู ภาษานี้ยังคงมีการใช้งานในจารึกพระราชลัญจกรของอาณาจักรพุกามเป็นอย่างน้อย (ถ้าไม่ใช่ในระดับภาษาถิ่น) จนกระทั่งปลายคริสต์ศตวรรษที่ 12 ภาษานี้สูญหายไปในคริสต์ศตวรรษที่ 13 ซึ่งเป็นยุคที่เริ่มใช้ภาษาพม่า ภาษาของอาณาจักรพุกาม ในพม่าตอนบน ซึ่งเป็นอดีตดินแดนปยู

ภาษาหลักที่รู้จักจากจารึกบนแจกันหินสี่ใบ (คริสต์ศตวรรษที่ 7 ถึง 8) พบใกล้เจดีย์ Payagyi (ในพื้นที่พะโคในปัจจุบัน) และจารึกเมียเซดีหลายภาษา (ต้นคริสต์ศตวรรษที่ 12) ข้อความเหล่านี้ได้รับการถอดความครั้งแรกโดย Charles Otto Blagden ในช่วงต้นคริสต์ทศวรรษ 1910

อักษรปยูเป็นอักษรพราหมี ผลงานวิชาการล่าสุดชี้ให้เห็นว่าอักษรปยูอาจเป็นแหล่งที่มาของอักษรพม่า

## การจัดอันดับ

Blagden (1911: 382) เป็นนักวิชาการคนแรกที่จดให้ภาษาปยูเป็นสาขาเอกเทศในตระกูลภาษาจีน-ทิเบต มิยาเกะ (2021, 2022) โต้แย้งว่าภาษาปยูอยู่ในสาขาของตนเองที่อยู่ในตระกูลภาษาจีน-ทิเบตเนื่องจากลักษณะทางสัทศาสตร์และคำศัพท์ที่แตกต่างกัน ภาษาปยูไม่ได้เป็นภาษาจีน-ทิเบตที่มีความคงเดิมมากนัก เนื่องจากมีนวัตกรรมทางสัทศาสตร์และคำศัพท์มากมาย เช่นเดียวกับที่สูญเสียสัณฐานวิทยาดั้งเดิมของภาษาจีน-ทิเบตไปมาก มิยาเกะ (2022) เสนอแนะว่าสิ่งนี้อาจเกิดจากต้นกำเนิดการทำให้เป็นครีโอลของภาษาปยูที่เป็นไปได้

## การใช้งาน
ภาษานี้เป็นภาษาถิ่นของกลุ่มรัฐปยู อย่างไรก็ตาม ภาษาสันสกฤตและภาษาบาลีดูเหมือนมีการใช้งานในราชสำนักร่วมกับภาษาปยู บันทึกของจีนระบุว่านักดนตรี 35 คนที่เดินทางร่วมกันคณะทูตปยูไปเข้าเฝ้าราชสำนักถังใน ค.ศ. 800–802 เล่นดนตรีและขับร้องในภาษา*ฟ่าน* ( "สันสกฤต")

## อ้างอิง

## ข้อมูล
* 
* 
* 
* 

## อ่านเพิ่ม
* 
* Griffiths, Arlo, Marc Miyake & Julian K. Wheatley. 2021. *[http://hisoma.huma-num.fr/exist/apps/pyu/index2.html Corpus of Pyu inscriptions]*.
* 
* 
* 
* 

## แหล่งข้อมูลอื่น
* The Pre-History of Pyu, Marc Miyake
* Searchable corpus of Pyu inscriptions
* Datasets for Pyu inscriptions, photographed by James Miles

ปยู
หมวดหมู่:ภาษาโบราณในทวีปเอเชีย
แดดส์วอตยูเกต

**"แดดส์วอตยูเกต"** () เป็นซิงเกิลของวงพาร์อะมอร์ ถือเป็นซิงเกิลที่ 2 ในออสเตรเลีย ซิงเกิลที่ 3 ในสหรัฐอเมริกาและซิงเกิลที่ 4 ในสหราชอาณาจักร ที่มาจากอัลบั้มชุด *[[ริออต!]]* เพลงออกอากาศทางวิทยุเมื่อวันที่ 22 มีนาคม ในออสเตรเลียและวันที่ 24 มีนาคม ในสหรัฐอเมริกา

ในสหรัฐอเมริกา เพลงนี้ออกขายเมื่อวันที่ 5 พฤษภาคม ในรูปแบบดาวน์โหลดและเป็นแผ่นเมื่อวันที่ 12 พฤษภาคม เพลงนี้ยังใช้ในวิดีโอเกม *Rock Band 2* เพลงนี้มียอดขายระดับแผ่นเสียงทองคำในสหรัฐอเมริกาเมื่อวันที่ 12 ธันวาคม ค.ศ. 2008 ขายได้มากกว่า 500,000 หน่วย

## มิวสิกวิดีโอ
มิวสิกวิดีโอเพลงนี้กำกับโดยมาร์คอส ซีกา ถ่ายทำในแนชวิลล์ รัฐเทนเนสซี เมื่อวันที่ 2-3 มีนาคม ค.ศ. 2008 ทางช่องเอ็มทีวี 2 ออกฉายอย่างเป็นทางการครั้งแรกเมื่อวันที่ 24 มีนาคม ค.ศ. 2008 มิวสิกวิดีโอเป็นเพลงวงเล่นดนตรีอยู่ในห้องนั่งเล่น ซึ่งมีภาพของคนรัก 2 คู่ (อารอน โฮล์มส จากวงเดธอินเดอะพาร์ก และเจนนา เกลิง ทั้งคู่มาจากริชมอนด์) และภาพการพบปะของเพื่อนสมาชิกในวงและครอบครัว เพื่อนและครอบครัวมีความสุขในการถ่ายรูป ฟังดนตรี ขณะที่คู่รักดูดูดดื่มกับความรักอย่างมาก หนึ่งในคนรักเหมือนจะดูเชื่อมโยงกับสมาชิกในวง ทั้งคู่เข้าพบปะเพื่อนฝูง แต่แล้วผู้ชายก็เหมือนจะพบใครบางคน (อาจจะเป็นแฟนเก่า) และเริ่มจีบกันซึ่งผู้ชายก็ยังคงคุยกับหญิงอื่น แฟนปัจจุบันก็นั่งเห็นพวกเขาอยู่ซึ่งเห็นภาพทั้งสองคนจับมือกัน ฝ่ายหญิงก็ออกไปแล้วร้องไห้ จบด้วยคู่รักยืนอยู่ที่สุสานจูบกัน

### เบื้องหลัง
มิวสิกวิดีโอถ่ายทำร่วมสัปดาห์ หลังจากที่วงพาร์อะมอร์ยกเลิกการออกทัวร์ในยุโรปเพื่อทำงานส่วนตัว ท่ามกลางข่าวลือว่าวงแตกไปแล้ว เฮย์เลย์ วิลเลียมส์ (ร้องนำ คีย์บอร์ด) อธิบายว่า ทางวงคิดว่าเป็นการดีที่สุดถ้าพวกเขาจะถ่ายทำง่าย ๆ เต็มไปด้วยพวกเขากับเพื่อน ๆ และครอบครัว ทำให้ง่าย ๆ

เฮย์เลย์ เสริมว่า "เรามีเพื่อนอยู่มากมายที่นั่นและมันเหมือนเป็นการพักผ่อน และมาร์คอสก็เจ๋งมาก เขาพูดว่า เอาเพื่อนมา เราจะถ่ายในบ้านเพื่อนใครสักคน ให้รู้สึกจริง และฉันคิดว่าเป็นครั้งแรกที่คุณจะเห็นวิดีโอในสิ่งที่เราเป็น"

## รายชื่อเพลง

## อันดับเพลง

## อ้างอิง

หมวดหมู่:ซิงเกิลในปี พ.ศ. 2551
หมวดหมู่:เพลงของพาร์อะมอร์
นพชัย ชัยนาม

**นพชัย ชัยนาม** (เกิด 21 พฤศจิกายน พ.ศ. 2516) ชื่อเล่น **ปีเตอร์** เป็นนักแสดงและผู้กำกับลูกครึ่งไทย-เยอรมัน มีบทบาทการแสดงเป็นที่จดจำจากเรื่อง ตำนานสมเด็จพระนเรศวรมหาราช รับบทเป็น "บุญทิ้ง" หรือ "ออกญาพระราชมนู"

นพชัยสำเร็จการศึกษาจากมหาวิทยาลัยสุโขทัยธรรมาธิราช เริ่มเข้าสู่วงการโดยการถ่ายภาพยนตร์โฆษณา สเปรย์รอยัล จากนั้นมีผลงานการแสดงละคร เช่น เจ้าสาวของอานนท์, สะพานดาว, เลือกแล้วคือเธอ ฯ จากนั้นได้แสดงภาพยนตร์เรื่องแรกในปี พ.ศ. 2546 เรื่อง องคุลิมาล (Angulimala) ของบางกอกฟิล์ม และได้แสดงเรื่อง ตำนานสมเด็จพระนเรศวรมหาราช ภาค 2-3-4 ของหม่อมเจ้าชาตรีเฉลิม ยุคล,  นางไม้ ของเป็นเอก รัตนเรือง และ สวัสดีบางกอก ตอน Silence ที่ได้ฉายในพิธีปิดเทศกาลภาพยนตร์นานาชาติบางกอก ครั้งที่ 7

ปัจจุบันร่วมหุ้นกับ พล.ต. วันชนะ สวัสดี เปิดบริษัท "กลมเกลียวกรุ๊ป" จัดรายการวิทยุ

## ผลงานภาพยนตร์

### ละครโทรทัศน์

## อ้างอิง

## แหล่งข้อมูลอื่น
* เว็บส่วนตัว 
* 
* 
* 

หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:ชาวไทยเชื้อสายเยอรมัน
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:ผู้ชนะรางวัลนักแสดงนำชายยอดเยี่ยมสุพรรณหงส์
อนุสัญญาสิทธิบัตรสตราสบวร์ก

**อนุสัญญาสิทธิบัตรสตราสบวร์ก** () คือสนธิสัญญาพหุภาคีที่ลงนามโดยประเทศสมาชิกของสภาแห่งยุโรปเมื่อวันที่ 27 พฤศจิกายน ค.ศ. 1963 ที่เมืองสตราสบวร์กในประเทศฝรั่งเศส อนุสัญญามีผลใช้บังคับเมื่อวันที่ 1 สิงหาคม ค.ศ. 1980 ที่มีผลสำคัญในการสร้างมาตรฐานของกฎหมายเกี่ยวกับสิทธิบัตรของประเทศต่าง ๆ ในยุโรป

อนุสัญญาวางรากฐานของสิ่งต้องการ (criteria) สำหรับการลงทะเบียนสิทธิบัตร เช่น การตั้งกฎเกณฑ์เกี่ยวกับเหตุผลในการปฏิเสธสิ่งประดิษฐ์จากการลงทะเบียนเป็นสิทธิบัตร วัตถุประสงค์ของอนุสัญญาก็เพื่อการสร้างความสอดคล้องกันของกฎหมายสารบัญญัติ (Substantive law) เกี่ยวกับสิทธิบัตร แต่ไม่ได้กล่าวถึงกฎหมายวิธีพิจารณาความ (Substantive law) การประชุมครั้งนี้แตกต่างจากอนุสัญญาสิทธิบัตรยุโรป (EPC) เป็นอันมาก ตรงที่อนุสัญญาสิทธิบัตรยุโรปวางระบบอิสระในการมอบสิทธิบัตรของยุโรป

อนุสัญญาฉบับนี้มีผลโดยตรงต่ออนุสัญญาสิทธิบัตรยุโรปตรงที่มีผลต่อกฎหมายสิทธิบัตรโดยทั่วไปของประเทศต่าง ๆ ในยุโรป ต่อสนธิสัญญาความร่วมมือด้านสิทธิบัตร (Patent Cooperation Treaty หรือ
PCT) ต่อสนธิสัญญากฎหมายสิทธิบัตร (Patent Law Treaty หรือ (PLT)) และต่อความตกลงว่าด้วยสิทธิในทรัพย์สินทางปัญญาด้านการค้า (TRIPS) ขององค์กรการค้าโลก

## ประเทศผู้รับรอง
ประเทศที่ยอมรับหรือให้สัตยาบันมีด้วยกันสิบสามประเทศ: เบลเยียม, เดนมาร์ก, ฝรั่งเศส, เยอรมนี, ไอร์แลนด์, อิตาลี, ลิกเตนสไตน์, ลักเซมเบิร์ก, มาซิโดเนีย, เนเธอร์แลนด์, สวีเดน, สวิตเซอร์แลนด์ และ สหราชอาณาจักร

## อ้างอิง

*Official text of the Convention 

## แหล่งข้อมูลอื่น
*Dates of signatures, ratifications, accessions and entry into force 
*Declarations and reservations 

หมวดหมู่:สนธิสัญญาในคริสต์ศตวรรษที่ 20
หมวดหมู่:สนธิสัญญาด้านทรัพย์สินทางปัญญา
หมวดหมู่:สนธิสัญญาเกี่ยวข้องกับทวีปยุโรป
หมวดหมู่:อนุสัญญา
หมวดหมู่:สนธิสัญญาเกี่ยวข้องกับสวีเดน
ฟรานซิส ฟอร์ด คอปโปลา

**ฟรานซิส ฟอร์ด คอปโปลา** (; 7 เมษายน ค.ศ. 1939) เป็นผู้กำกับ นักเขียนบท และผู้อำนวยการสร้างภาพยนตร์ชาวอเมริกัน  มีชื่อเสียงจากผลงานกำกับภาพยนตร์ *[[เดอะก็อดฟาเธอร์]]* และ *[[Apocalypse Now]]*  นอกเหนือจากผลงานภาพยนตร์แล้ว เขายังเป็นนักธุรกิจเจ้าของโรงบ่มไวน์ ธุรกิจโรงแรม และนิตยสาร

คอปโปลาเกิดที่โรงพยาบาลเฮนรี ฟอร์ด ในดีทรอยต์ รัฐมิชิแกน จึงมีชื่อกลางว่า "ฟอร์ด" ตามชื่อของเฮนรี ฟอร์ด บรรพบุรุษเป็นชาวอิตาเลียนอพยพมาจากเมืองบัลเมอรา ในแคว้นบาซีลิกาตา ทางตอนใต้ของอิตาลี เป็นลูกคนกลางของอิตาเลีย คอปโปลา (เพนนินี) กับคาร์ไมน์ คอปโปลา นักดนตรีคลาสสิก  คอปโปลามีพี่ชายชื่อ ออกัสต์ คอปโปลา ที่เป็นบิดาของนิโคลัส เคจ และมีน้องสาวคือ ทาเลีย ไชร์

ครอบครัวคอปโปลาย้ายมาอยู่ที่นิวยอร์ก เขาจึงใช้ชีวิตวัยเด็กอยู่ในย่านควีนส์ ใช้กล้องฟิล์ม 8 ม.ม. ของพ่อถ่ายภาพยนตร์ตั้งแต่เด็ก และเข้าศึกษาด้านภาพยนตร์ที่มหาวิทยาลัยฮอฟสตรา และศึกษาต่อปริญญาโทที่แผนกภาพยนตร์ มหาวิทยาลัยแคลิฟอร์เนีย ลอสแอนเจลิส ที่ซึ่งเขาได้รู้จักกับจิม มอร์ริสันแห่งวงเดอะดอร์ส, โรมัน โปลันสกี้ รวมไปถึงหม่อมเจ้าชาตรีเฉลิม ยุคล  ในปี ค.ศ. 1960

คอปโปลาเริ่มเขียนบทและกำกับภาพยนตร์ในปี ค.ศ. 1963 จากภาพยนตร์สยองขวัญต้นทุนต่ำเรื่อง *Dementia 13* ตามด้วย *You're a Big Boy Now* ในปี 1966 และภาพยนตร์เพลง ดัดแปลงจากละครเวที *Finian's Rainbow* นำแสดงโดยเฟรด แอสแทร์และเพทูลา คลาร์ก ในปี 1968

ระหว่างกำกับภาพยนตร์ Finian's Rainbow คอปโปลาได้รู้จักและสนิทสนมกับจอร์จ ลูคัส ที่ได้รับทุนวอร์เนอร์ บราเธอร์ส เข้ามาสังเกตการณ์ถ่ายทำ ทั้งคู่ร่วมกันจัดตั้งบริษัท อเมริกัน โซโทรป ในปี 1969  คอปโปลาเป็นผู้อำนวยการสร้างบริหาร (Executive Producer) เรื่อง *[[THX 1138]]* (1971) ผลงานกำกับเรื่องแรกของลูคัส และเขียนบทและอำนวยการสร้าง *[[American Graffiti]]* (1973) ภาพยนตร์ที่สร้างชื่อให้กับลูคัส

## ผลงานภาพยนตร์

## ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 23 เรื่องของ ฟรานซิส ฟอร์ด คอปโปลา

16px  

สีแดง  สีส้ม  สีเขียว  

—  

$ 

## รางวัล
จำนวนรางวัลที่เข้าชิงและได้รับจากภาพยนตร์ของ ฟรานซิส ฟอร์ด คอปโปลา

## อ้างอิง

## แหล่งข้อมูลอื่น

* 
* Francis Ford Coppola: Texas Monthly Talks, YouTube video posted on November 24, 2008
* 2007 Francis Ford Coppola Video Interview with InterviewingHollywood.com 
* Bibliography at the University of California Berkeley Library
* "Perfecting the Rubicon: An interview with Francis Ford Coppola"
* "Back to Bernalda" by Coppola, *[[T (magazine)|T]]*, December 8, 2012.
* 

หมวดหมู่:บุคคลที่เกิดในปี พ.ศ. 2482
หมวดหมู่:บุคคลที่ยังมีชีวิตอยู่
หมวดหมู่:ผู้กำกับภาพยนตร์ชาวอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:ตระกูลคอปโปลา
หมวดหมู่:ผู้กำกับภาพยนตร์ยอดเยี่ยม รางวัลออสการ์
อนุสัญญาเจนีวาฉบับที่หนึ่ง

**อนุสัญญาเจนีวาฉบับที่หนึ่ง** ว่าด้วยการดูแลรักษาทหารผู้บาดเจ็บและเจ็บป่วยในสนามรบ คือสนธิสัญญาหนึ่งในสี่ฉบับของอนุสัญญาเจนีวาที่วางรากฐานของกฎหมายระหว่างประเทศเกี่ยวกับการพิทักษ์ผู้เป็นเหยื่อของสงคราม อนุสัญญาลงนามครั้งแรกโดยประเทศในยุโรปสิบสองประเทศเมื่อวันที่ 22 สิงหาคม ค.ศ. 1864 ที่เมืองเจนีวาในประเทศสวิตเซอร์แลนด์ และมีผลบังคับใช้ในปีเดียวกัน อนุสัญญาดังกล่าวได้รับการแก้ไขครั้งสำคัญในปี ค.ศ. 1906, ค.ศ. 1929 และ ค.ศ. 1949 อนุสัญญาเจนีวามีความสัมพันธ์อย่างแน่นหนากับคณะกรรมการกาชาดระหว่างประเทศ ทั้งอนุสัญญาและคณะกรรมการกาชาดต่างก็เป็นผู้เริ่มต้นและผู้บังคับใช้ข้อตกลงที่ระบุไว้ในข้อตกลง

## สรุปข้อบท

อนุสัญญาแต่เดิมเมื่อปี ค.ศ. 1864 มีเพียง 10 ข้อ ก่อนที่จะได้รับการเพิมเติมมาเป็น 64 ข้อในปัจจุบัน สนธิสัญญาดังกล่าวคุ้มครองทหารที่ต้องออกจากการรบเนื่องจากความเจ็บป่วยหรือได้รับบาดเจ็บ เช่นเดียวกับบุคคลทางการแพทย์หรือบุคคลทางศาสนา และพลเรือนในพื้นที่ทำการรบ บทบัญญัติสำคัญของสนธิสัญญา ได้แก่:
* ในข้อ 12 ทหารที่ได้รับบาดเจ็บหรือเจ็บป่วยผู้ต้องออกจากการรบควรได้รับการปฏิบัติอย่างเมตตากรุณา และโดยเฉพาะอย่างยิ่ง ไม่ควรสังหาร ทำให้บาดเจ็บ ทรมาน หรือนำตัวไปทดลองทางชีววิทยา ข้อดังกล่าวถือเป็นหลักสำคัญที่สุดของสนธิสัญญา และจำกัดความหลักการที่นำมาใช้กับส่วนที่เหลือของสนธิสัญญา รวมไปถึงข้อตกลงที่จะให้ความเคารพหน่วยแพทย์และสิ่งก่อสร้างทางการแพทย์ (ส่วนที่สาม) การมอบหมายให้ดูแลผู้ได้รับบาดเจ็บ (ส่วนที่สี่) อาคารและวัตถุดิบ (ส่วนที่ห้า) ยานพาหนะขนส่งทางการแพทย์ (ส่วนที่หก) และเครื่องหมายที่ใช้ในเชิงป้องกัน (ส่วนที่เจ็ด)
* ข้อ 15 มีใจความว่า ทหารที่เจ็บป่วยหรือบาดเจ็บควรได้รับการรวมเข้าเป็นกลุ่ม ได้รับการเอาใจใส่และการปกป้อง ถึงแม้ว่าพวกเขาอาจจะอยู่ในสถานภาพเชลยศึก
* ข้อ 16 มีใจความว่า คู่ขัดแย้งควรระบุรูปพรรณของผู้ตายและผู้ที่ได้รับบาดเจ็บ และส่งข้อมูลดังกล่าวให้กับคู่ขัดแย้งฝ่ายตรงข้าม
* ข้อ 9 เป็นการอนุญาตให้กาชาดสากล "หรือองค์กรสิทธิมนุษยชนอื่น ๆ ที่ไม่ฝักใฝ่ฝ่ายใด" ในการให้ความคุ้มครองและการรักษาทหารที่เจ็บป่วยและได้รับบาดเจ็บ เช่นเดียวกับบุคคลทางการแพทย์และบุคคลทางศาสนา 

ปัจจุบัน มีชาติสมาชิก 194 ประเทศที่เข้าร่วมอนุสัญญาเจนีวา ค.ศ. 1949 ซึ่งรวมไปถึงสนธิสัญญานี้และสนธิสัญญาอีกสามฉบับ

## อ้างอิง

## ดูเพิ่ม
* รายชื่อสนธิสัญญา
* อนุสัญญาเจนีวา
* อนุสัญญาเจนีวาฉบับที่สอง
* อนุสัญญาเจนีวาฉบับที่สาม
* อนุสัญญาเจนีวาฉบับที่สี่

## แหล่งข้อมูลอื่น

*International Committee of the Red Cross: Full text of the First Geneva Convention with commentaries
*List of countries that have ratified the Fourth Geneva Convention

หมวดหมู่:อนุสัญญา
หมวดหมู่:สนธิสัญญาในคริสต์ศตวรรษที่ 19
หมวดหมู่:สนธิสัญญาด้านสิทธิมนุษยชน
หมวดหมู่:สนธิสัญญาเกี่ยวข้องกับออสเตรีย
หมวดหมู่:สนธิสัญญาเกี่ยวข้องกับภูฏาน
หมวดหมู่:สนธิสัญญาเกี่ยวข้องกับสวีเดน
หมวดหมู่:สนธิสัญญาเกี่ยวข้องกับเวียดนามเหนือ
หมวดหมู่:สนธิสัญญาเกี่ยวข้องกับเวียดนามใต้
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 4
หมวดหมู่:ความทรงจำแห่งโลก
อนุสัญญาเจนีวาฉบับที่สอง

**อนุสัญญาเจนีวาฉบับที่สอง** () คือสนธิสัญญาหนึ่งในสี่ฉบับของอนุสัญญาเจนีวาที่วางรากฐานของกฎหมายระหว่างประเทศเกี่ยวกับการพิทักษ์ผู้เป็นเหยื่อของสงคราม และมีผลบังคับเป็นครั้งแรกในปี ค.ศ. 1906

อนุสัญญาได้รับการแก้ไขต่อมาในปี ค.ศ. 1906, ค.ศ. 1929 และ ค.ศ. 1949 อนุสัญญาฉบับนี้มีพื้นฐานมาจากบทที่ระบุในอนุสัญญาเจนีวาฉบับที่หนึ่งที่ปรับมาใช้กับสถานการณ์ที่เกิดขึ้นในทะเล

## อ้างอิง

## ดูเพิ่ม
* อนุสัญญาเจนีวา
* อนุสัญญาเจนีวาฉบับที่หนึ่ง
* อนุสัญญาเจนีวาฉบับที่สาม
* อนุสัญญาเจนีวาฉบับที่สี่

## แหล่งข้อมูลอื่น

*International Committee of the Red Cross: Full text of Convention (II) with commentaries
*List of countries that have ratified Convention (II)
*Final Act of the Second Peace Conference, The Hague, 18 October 1907

หมวดหมู่:อนุสัญญา
หมวดหมู่:สนธิสัญญาในคริสต์ศตวรรษที่ 20
หมวดหมู่:สนธิสัญญาด้านสิทธิมนุษยชน
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 4
หมวดหมู่:ความทรงจำแห่งโลก
หมวดหมู่:สนธิสัญญาเกี่ยวข้องกับภูฏาน
หมวดหมู่:สนธิสัญญาเกี่ยวข้องกับสวีเดน
อนุสัญญาว่าด้วยการป้องกันมลพิษทางทะเลเนื่องจากการทิ้งวัสดุเหลือใช้และวัสดุอย่างอื่น

**อนุสัญญาว่าด้วยการป้องกันมลพิษทางทะเลเนื่องจากการทิ้งวัสดุเหลือใช้และวัสดุอย่างอื่น** หรือเรียกสั้น ๆ ว่า **อนุสัญญาลอนดอน** หรือ **LC '72** หรือย่อว่า **ทิ้งขยะกลางทะเล** () คือสนธิสัญญาเพื่อการควบคุมมลพิษทางทะเลที่เกิดจากการทิ้งของเสียหรือขยะ โดยการสนับสนุนข้อตกลงระดับภูมิภาคในการเพิ่มเติมอนุสัญญาหลัก สาระสำคัญของสนธิสัญญาครอบคลุมการจงใจทิ้งขยะโดยเรือ, ยานบิน และแท่นเจาะน้ำมันกลางทะเล และไม่ครอบคลุมสิ่งที่ทิ้งลงทะเลจากสิ่งที่ตั้งอยู่บนแผ่นดินเช่นจากท่อ หรือของเสียอันเกิดจากการเดินเรือ หรือ การตั้งสิ่งของในทะเลโดยวัตถุประสงค์อื่นที่ไม่ใช่เพื่อการทิ้ง ที่ไม่ขัดกับจุดประสงค์ของอนุสัญญา อนุสัญญามีผลบังคับใช้เมื่อวันที่ 29 ธันวาคม ค.ศ. 1972 โดยมีภาคี 81 ชาติ

## อ้างอิง

*Office for the London Convention 1972 , part of the International Maritime Organization (IMO)
*IMO summary of London Convention and amendments 
*EPA summary of convention
*NOAA summary of convention 
*CIA World Factbook, 2003 edition

หมวดหมู่:อนุสัญญาสหประชาชาติ
หมวดหมู่:สนธิสัญญาในคริสต์ศตวรรษที่ 20
หมวดหมู่:สนธิสัญญาด้านสิ่งแวดล้อม
หมวดหมู่:สนธิสัญญาเกี่ยวข้องกับสวีเดน
ร้านหนังสือ

thumb|260px|ร้านหนังสือในบัวโนสไอเรส, อาร์เจนตินา
thumb|260px|ร้านหนังสือแห่งหนึ่งในไต้หวัน
**ร้านหนังสือ** คือ ร้านที่จำหน่ายหนังสือประเภทต่าง ๆ ที่มีลิขสิทธิ์มาจากในประเทศและต่างประเทศ.  โดยร้านหนังสือนั้นอาจแบ่งเป็นในหลากหลายประเภทเช่น ร้านที่จำหน่ายหนังสือใหม่ และหนังสือเก่า , ร้านที่จำหน่ายหนังสือในประเทศและหนังสือต่างประเทศ ฯลฯ ร้านหนังสือนี้มีประวัติความเป็นมาอันยาวนานนับหลายพันปีโดยเชื่อว่าเริ่มต้นมาจากประเทศในแถบยุโรป และมาสู่ยุคร้านหนังสือสมัยใหม่โดยความก้าวหน้าของเทคโนโลยีการพิมพ์

## ดูเพิ่ม
* ห้องสมุด
* รายชื่อร้านหนังสือในประเทศไทย

## แหล่งข้อมูลอื่น
* Forbes article on book collectors by Finn-Olaf Jones, December 12, 2005 
* The International League of Antiquarian Booksellers (ILAB)
* The Independent Online Booksellers Association (IOBA)


หมวดหมู่:ร้านค้า
คาร์ฟ (ร็อคแมน)

*คาร์ฟ (Craft) (クラフト, Kurafuto?) เป็นเรฟริลอยพเนจรที่ถูกจ้างโดย **[[ดร.ไบย์ (ร็อคแมน)|ดร.ไบย์]]**  และมีลูกน้อง 8 ตัว (รองบอสทั้ง 8) ซึ่งทำงานให้กับ ไบย์ อย่างดีมีผีมือร้ายกาจ แต่แพ้ซีโร่ และ ลักพาตัว **[[เนจู (ร็อคแมน)|เนจู]]** แต่ซีโร่ตามไปช่วยทัน **คาร์ฟ** มีนิสัย"ห้าว,จิงจัง,ใจอ่อน(เพราะเนจู)" แต่สุดท้ายพอแพ้ซีโร่ที่ แร็กนาร็อก ก็ทำรายระบบตัวเอง... (บอกซีโร่ว่า"ฝากความคิดถึงให้เนจูด้วย...")!!!

## คาร์ฟ [[มังงะ]]
*เป็นเรฟริลอยพเนจรที่ถูกจ้างโดย **[[ดร.ไบย์ (ร็อคแมน)|ดร.ไบย์]]** แต่ถูกไล่ออกเพราะคาร์ฟไปโดนเสน่ห์ของ **[[เนจู (ร็อคแมน)|เนจู]]** ก็เลยกำจัด**[[ซีโร่ ริโตะ(ร็อคแมน)|ซีโร่]]**ลำบาก ก็เลยหลังจากนั้น ก็แอบดู**เนจู**ตลอดเวลา เพราะแอบรักโดยที่เนจูไม่รู้

หมวดหมู่:ร็อคแมนซีโร่
หมวดหมู่:ตัวละครจากเกมชุดร็อคแมน
สุระ จันทร์ศรีชวาลา

**สุระ จันทร์ศรีชวาลา** หรือ **สุระจันทร์ จันทร์ศรีชวาลา**  นักธุรกิจชาวไทยเชื้อสายอินเดีย ปัจจุบันเป็นประธานกรรมการบริษัท มิตรแท้ประกันภัย  เคยเป็นเจ้าของบริษัทเงินทุนหลักทรัพย์และประกันภัยหลายแห่ง เช่น บริษัทเครดิตฟองซิเอร์ ยูนิโก้ (ปัจจุบันใช้ชื่อว่า เครดิตฟรองซิเอร์ เอสเบ) บริษัทเงินทุนหลักทรัพย์มิตแลนด์ บริษัทเงินทุนหลักทรัพย์เชียงใหม่ทรัสต์ บริษัทไทยประสิทธิประกันภัย (ชื่อเดิมของมิตรแท้ประกันภัย)   และเคยเป็นผู้ถือหุ้นใหญ่ธนาคารแหลมทอง  ก่อนจะถูกคำสั่งของรัฐบาล ให้ยุบรวมกิจการเข้าเป็นส่วนหนึ่งของธนาคารรัตนสิน ในปี พ.ศ. 2541

สุระเติบโตจากครอบครัวไทยซิกข์ มีชื่ออินเดียว่า **สุรอมัต ซิงห์**  จบการศึกษาจากโรงเรียนอัสสัมชัญ  ธุรกิจดั้งเดิมของครอบครัวมีอาชีพขายผ้า และสะสมที่ดินจนถือครองอสังหาริมทรัพย์ไว้เป็นจำนวนมาก  ต่อมาได้ขยายไปสู่การพัฒนาที่ดิน และขยายไปสู่ธุรกิจไฟแนนซ์และบริการด้านการเงิน  เป็นหนึ่งในกลุ่มนักธุรกิจใหม่ที่ได้รับฉายาว่า "สามสุ" 

## อ้างอิง

## แหล่งข้อมูลอื่น

หมวดหมู่:นักธุรกิจชาวไทย
หมวดหมู่:ชาวไทยเชื้อสายอินเดีย
หมวดหมู่:ชาวไทยที่นับถือศาสนาซิกข์
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากเขตสัมพันธวงศ์
กรมขุนสุเรนทรพิทักษ์

**เจ้าฟ้าพระกรมขุนสุเรนทรพิทักษ์** หรือ **เจ้าพระกรมขุนสุเรนทรพิทักษ์** มีพระนามเดิมว่า **เจ้าฟ้านเรนทร** เป็นพระราชโอรสพระองค์ใหญ่ในสมเด็จพระที่นั่งท้ายสระที่ประสูติแต่สมเด็จพระอัครมเหสี พระองค์มีพระอนุชา 2 พระองค์ ได้แก่ เจ้าฟ้าอภัยและเจ้าฟ้าปรเมศร์

ก่อนสมเด็จพระที่นั่งท้ายสระจะเสด็จสวรรคตนั้น พระองค์ได้แสดงพระราชประสงค์ที่จะให้พระราชโอรสของพระองค์สืบต่อราชสมบัติแห่งกรุงศรีอยุธยา ทั้ง ๆ ที่ในขณะนั้นเจ้าฟ้าพร พระอนุชาในพระองค์ทรงดำรงตำแหน่งที่กรมพระราชวังบวรสถานมงคลอยู่ ในขั้นแรกนั้นสมเด็จพระที่นั่งท้ายสระมีพระราชประสงค์ที่จะให้เจ้าฟ้านเรนทรเสด็จขึ้นครองราชย์แต่เจ้าฟ้านเรนทรไม่ทรงเห็นชอบด้วยเนื่องจากพระมหาอุปราชก็ยังคงมีพระชนม์อยู่ เจ้าฟ้านเรนทรจึงทรงออกผนวชดังนั้นสมเด็จพระที่นั่งท้ายสระจึงทรงยกราชสมบัติให้เจ้าฟ้าอภัย (ราชบุตรองค์รอง) สืบราชสันตติวงศ์ต่อ

เหตุการณ์ในครั้งนี้สร้างความไม่พอใจให้กับกรมพระราชวังบวรเป็นอย่างมาก จึงนำไปสู่ศึกกลางเมืองระหว่างวังหน้าและวังหลวงขึ้น โดยกรมพระราชวังบวรฯเป็นฝ่ายมีชัยและเสด็จขึ้นครองราชสมบัติทรงพระนามว่า สมเด็จพระบรมราชาธิราชที่ 3 หรือสมเด็จพระเจ้าอยู่หัวบรมโกศ หลังจากนั้นพระองค์มีพระราชดำรัสให้นำตัวเจ้าฟ้าอภัยและเจ้าฟ้าปรเมศร์ไปสำเร็จโทษด้วยท่อนจันทน์ตามโบราณราชประเพณี

ส่วนเจ้าฟ้านเรนทรนั้นดำรงเพศบรรพชิตตลอดมา โดยสมเด็จพระเจ้าอยู่หัวบรมโกศทรงสถาปนาให้ทรงกรมที่ *กรมขุนสุเรนทรพิทักษ์* เจ้าพระกรมขุนสุเรนทรพิทักษ์ทรงสนิทกับพระองค์เป็นอย่างยิ่ง จนทำให้เจ้าฟ้าธรรมธิเบศไชยเชษฐ์สุริยวงศ์เกิดความระแวงและลอบทำร้ายเจ้าฟ้าพระกรมขุนสุเรนทรพิทักษ์แต่ไม่ทรงได้รับบาดเจ็บ เหตุการณ์ในครั้งนั้นทำให้สมเด็จพระเจ้าอยู่หัวบรมโกศทรงกริ้วกรมขุนเสนาพิทักษ์มาก ได้มีพระบรมราชโองการให้จับตัวกรมขุนเสนาพิทักษ์มาให้ได้ แต่ในระหว่างกรมขุนเสนาพิทักษ์ได้เสด็จออกผนวชจึงทรงพ้นจากภัยในครั้งนี้ได้

ใน *คำให้การชาวกรุงเก่า* ระบุว่าเจ้าฟ้านเรนทรได้พระองค์เจ้าสมบุญคงเป็นพระชายา มีพระธิดาด้วยกันสามพระองค์คือ พระองค์เจ้าพราน (ปาน), พระองค์เจ้าบุตร และพระองค์เจ้าหงส์ 

เจ้าพระกรมขุนสุเรนทรพิทักษ์ไม่ปรากฏในพระราชพงศาวดารว่าสิ้นพระชนม์เมื่อใด

## ในวัฒนธรรมสมัยนิยม
มีนักแสดงผู้รับบท กรมขุนสุเรนทรพิทักษ์ ได้แก่

* สมถวิล มุกดาประกร จากภาพยนตร์เรื่อง ฟ้าธรรมาธิเบศร์ (2499)
* ปกรณ์ พรพิสุทธิ์ จากละครเรื่อง ฟ้าใหม่ (2547)

## พงศาวลี



## อ้างอิง

* 
* 

หมวดหมู่:ราชวงศ์บ้านพลูหลวง
หมวดหมู่:เจ้าฟ้าชาย
สุเรนทรพิทักษ์
หมวดหมู่:ภิกษุที่เป็นพระราชวงศ์
หมวดหมู่:เจ้านายทรงกรมสมัยกรุงศรีอยุธยา
หมวดหมู่:พระราชโอรสในพระมหากษัตริย์ไทย
หมวดหมู่:เจ้าชายกรุงศรีอยุธยา